पाँचथर गोल्डकपमा नेपाल र भारतका ८ टिम सहभागी हुने
पाँचथर सदरमुकाम फिदिममा फागुन १२ देखि सुरु हुने चौथो संस्करणको पाँचथर गोल्कप फुटबल प्रतियोगितामा नेपाल र भारतका ८ टिमले भाग लिने भएका छन । आयोजक पाँचथर क्लबले पत्रकार सम्मेलन गर्दै गोल्डकपमा सहभागी हुने टिमको जानकारी गराएको हो ।
पाँचथर — पाँचथर सदरमुकाम फिदिममा फागुन १२ देखि सुरु हुने चौथो संस्करणको पाँचथर गोल्कप फुटबल प्रतियोगितामा नेपाल र भारतका ८ टिमले भाग लिने भएका छन । आयोजक पाँचथर क्लबले पत्रकार सम्मेलन गर्दै गोल्डकपमा सहभागी हुने टिमको जानकारी गराएको हो ।फिदिम माविको खेल मैदानमा फागुन १२ गतेदेखि सञ्चालन हुने प्रतियोगितामा आयोजक पाँचथर क्लब सहित त्रिभुवन आर्मी क्लब काठमाडौं, हिल्स फुटबल एकेडेमी भारत, राइटलेन एजुकेशन वाग्मती, युथ क्बल सर्लाही, पथरी ११ फुटबल क्लब मोरङ, झापा फुटबल क्लब झापा, नमोबुद्ध युवा फुटबल क्बल सप्तरी र रेडहर्स फुटबल क्लब इलामले सहभागिता जनाउने पक्का भएको आयोजक पाँचथर क्लवका अध्यक्ष डिल्लीराम सिवाकोटी (निसान) ले जानकारी दिए ।प्रतियोगिताको फाइनल खेल फागुन १९ गते हुनेछ । प्रतियोगितामा प्रथम हुने टिमले पाँच लाख पाँच हजार पाँच सय ५५ रुपौयाँ र दोस्रो हुने टिमले दुई लाख ५५ हजार पाँच सय ५५ रुपौयाँ प्राप्त नगद सहित ट्रफि र मेडल उपलब्ध गराइने पनि आयोजकले जनाएको छ ।प्रतियोगिताको म्यान अफ दि म्याचलाई पाँच हजार, बेष्ट कोच, हाइ स्कोरर, बेष्ट डिफेन्डर, बेष्ट गोलकिपर र बेष्ट मिडफिल्डरलाई जनही १० हजारको दरले पुरस्कार प्रदान गर्ने आयोजकको तयारी छ । त्यस्तै राइजिङ प्लेयर र म्यान अफ दि टुर्नामेन्टलाई जनही १५ हजारको दरले पुरस्कार दिइने बताइएको छ ।प्रतियोगितामा प्रत्येक दिन २ जना दर्शकलाई २ वटा विधामा पुरस्कृत गर्ने क्लवका सचिव योगराज सेढाईंले बताए ।दर्शकका लागि फ्यान अफ दि म्याच र एकजना सुटआउट हिरो नामले पुरस्कृत गरिने उनले जनाए । दर्शकका टिकट काटेर फुटबल खेल्न छिरेका एकजनालाई लक्की ड्रका आधारमा मैदानको मध्यविन्दुबाट खाली पोष्टमा गोल हान्न दिएर गोल गर्नेलाई २ हजार ५ सय रुपैयाँ पुरस्कार उपलब्ध गराउने क्लबको तयारी छ । यस्तै खेलमा आफ्नो समर्थन रहेको टिमको पक्षमा रचनात्मक ढंगबाट माहौल तताउन भूमिका निर्वाह गर्ने थप एक–एक जना दर्शकलाई स्वतन्त्र निर्णाकयकबाट छनौट गराएर दैनिक दैनिक दुई हजार पाँच सय रुपैयाँ प्रदान गर्ने क्लबले जनाएको छ ।फागुन १९ गतेसम्म सञ्चालन हुने प्रतियोगिता ५९ लाखको अनुमानित लागतमा सम्पन्न हुने आयोजकले जनाएको छ । स्थानीय तह,सरकारी कार्यालय,दशर्कबाट टिकट बिक्री गरेर वापत आर्जन भएको रकम र सहयोगीहरुबाट संकलित रकम खेलकुदको स्रोत रहने बताइएको छ ।